b'\n_START_ARTICLE_\nSdKfz 124 Wespe\n_START_SECTION_\nHist\xc3\xb2ria\n_START_PARAGRAPH_\nEl 1940, durant la Batalla de Fran\xc3\xa7a, \xc3\xa9s evident que el principal tanc de les forces alemanyes, el Panzer II, no era apte com a soluci\xc3\xb3 directa contra altres vehicles de combat; tot i que la mec\xc3\xa0nica era bona, podia ser destru\xc3\xaft per tancs inferiors. Per tant, quan es va plantejar la necessitat d\'un vehicle d\'artilleria autopropulsada, el Panzer II va ser una elecci\xc3\xb3 natural,aix\xc3\xad suprimien els vehicles que estaven de servei al front i es prolongava la seva vida \xc3\xbatil._NEWLINE_El disseny del "Wespe" va ser realitzat per Alkett i es va basar en el xass\xc3\xads del Panzer II Ausf. F. La producci\xc3\xb3 dels vehicles es va dur a terme en diferents plantes, principalment en Pol\xc3\xb2nia. El mateix proc\xc3\xa9s de conversi\xc3\xb3 va resultar relativament simple, amb la substituci\xc3\xb3 de les torretes dels Panzer II per obusos d\'artilleria de 105 mil\xc2\xb7l\xc3\xadmetres i la seva corresponent cuirassa blindada._NEWLINE_El "Wespe" va sortir al camp de batalla per primera vegada el 1943, al front Oriental, i va tenir tant \xc3\xa8xit que Hitler va ordenar tots els Panzer II que es reservessin sol a la producci\xc3\xb3 dels "Wespe", descartant altres projectes com el Marder II. S\'assignaven als batallons d\'artilleria blindada o a les divisions de Panzer Panzerartillerie Abteilungen\', al costat dels vehicles d\'artilleria autopropulsada pesats Hummel._NEWLINE_El "Wespe" va romandre en producci\xc3\xb3 des de febrer de 1943 fins a mitjan 1944, quan les forces sovi\xc3\xa8tiques van capturar les f\xc3\xa0briques alemanyes a l\'actual Pol\xc3\xb2nia. Per a aquesta data s\'havien produ\xc3\xaft 662 unitats, amb els 158 addicionals que van servir per traslladar projectils.'